
TIEKĖJŲ KVALIFIKACIJOS REIKALAVIMAI IR REIKALAVIMAI LAIKYTIS KOKYBĖS VADYBOS SISTEMOS IR (ARBA) APLINKOS APSAUGOS VADYBOS SISTEMOS STANDARTŲ
1. Tiekėjo kvalifikacija, turi atitikti šiame priede nustatytus reikalavimus kvalifikacijai. Jeigu tiekėjo kvalifikacija dėl teisės verstis atitinkama veikla nėra tikrinama visa apimtimi, tiekėjas perkančiajam  subjektui įsipareigoja, kad sutartį vykdys tik teisę verstis atitinkama veikla turintys asmenys.

1 lentelė
	Eil. Nr.
	Kvalifikacijos reikalavimas
	Atitiktį reikalavimui įrodantys dokumentai
	Subjektas, kuris turi atitikti reikalavimą

	1.
	Teisė verstis veikla

	1.1.
	Tiekėjas, tiekėjų grupės partneriai kartu (kiekvienas partneris toje srityje, kurioje vykdys veiklą), subtiekėjai ar kiti ūkio subjektai, kurių pajėgumais remiasi tiekėjas (kiekvienas toje srityje, kurioje vykdys veiklą), turi teisę verstis statybos veikla.
	[bookmark: _Hlk199768986]Lietuvos Respublikoje registruoto tiekėjo (juridinio asmens) Lietuvos Respublikos juridinių asmenų registro išplėstinio išrašo kopija ar įstatų (aktualios įstatų redakcijos) atitinkamos dalies kopija;  tiekėjo (fizinio asmens) teisę verstis statybos veikla patvirtinančių dokumentų (pavyzdžiui, verslo liudijimo) ar kitų dokumentų, kuriuose būtų nurodyta tiekėjo vykdoma veikla, kopijos;  užsienio šalies tiekėjo teisę verstis statybos veikla patvirtinančių dokumentų (atitinkamos užsienio šalies institucijos (profesinių ar veiklos tvarkytojų, valstybės įgaliotų institucijų, kaip yra nustatyta toje valstybėje, kurioje tiekėjas registruotas) išduotų dokumentų ar priesaikos deklaracijos, liudijančios tiekėjo teisę verstis statybos veikla) kopijos. Tokiu atveju, tiekėjai turi pateikti kilmės šalyje išduoto dokumento kopiją ir prašymo išduoti teisės pripažinimo dokumentą kopiją, o iki pasirašant sutartį turės pateikti ir patį teisės pripažinimo dokumentą.
	Tiekėjas, kiekvienas tiekėjų grupės narys, jeigu pasiūlymą teikia ūkio subjektų grupė, ūkio subjektas, kurio pajėgumais remiasi tiekėjas, pagal jų prisiimamus įsipareigojimus pirkimo sutarčiai vykdyti. 

Tiekėjas gali remtis kitų ūkio subjektų pajėgumais tik tuomet, kai tie subjektai, kurių pajėgumais buvo pasiremta, patys tieks prekes, teiks paslaugas ar atliks darbus, kuriems reikia jų pajėgumų.

Subtiekėjai, kuriuos tiekėjas pasitelks pirkimo sutarties vykdymui (kurių pajėgumais tiekėjas nesiremia, kad atitiktų pirkimo dokumentuose nustatytus kvalifikacijos reikalavimus), privalo turėti teisę verstis ta veikla, kuriai jis pasitelkiamas. Tokių subtiekėjų, kvalifikacija netikrinama pirkimo procedūrų metu, tačiau tiekėjas, teikdamas pasiūlymą, įsipareigoja, kad pirkimo sutartį vykdys tik tokią teisę turintys asmenys ir, sutarties vykdymo metu pareikalavus, tiekėjas turės pateikti dokumentus, įrodančius subtiekėjo teisę verstis atitinkama veikla, kuriai jis pasitelkiamas

	2. 
	Techninis ir profesinis pajėgumas

	2.1.
	Tiekėjas, per paskutinius 3 metus iki pasiūlymo pateikimo termino pabaigos pagal vieną sutartį yra įvykdęs vandentiekio ir (ar) nuotekų šalinimo tinklų naujos statybos, rekonstravimo ar kapitalinio remonto darbus, kurios vertė buvo ne mažesnė kaip 175 000,00 Eur (vienas šimtas septyniasdešimt penki tūkstančiai) Eur be PVM, o darbų atlikimas ir galutiniai rezultatai buvo tinkami.

 Tiekėjas gali teikti ir vykdomą sutartį, jei yra užbaigta jos dalis (etapas), tenkinanti reikalaujamus parametrus. Tiekėjui nedraudžiama remtis sutartimi, kurią Tiekėjas vykdė ne vienas, bet kartu su kitais ūkio subjektais. Tačiau tokiu atveju, vertinami būtent konkretaus ūkio subjekto, dalyvaujančio viešajame pirkime, atlikti darbai, jų apimtis, o ne visas vykdytos sutarties objektas.
	1. Tiekėjo per paskutinius 3 metus arba per laiką nuo Teikėjo įregistravimo dienos (jeigu Teikėjas vykdė veiklą mažiau nei 3 metus) laisvos formos įvykdytų sutarčių sąrašas, kuriame turi būti nurodyta:
a) užsakovo pavadinimas, adresas ir asmuo kontaktams (vardas ir pavardė, telefono Nr., el. pašto adresas);
b) sutarties objektas ir trumpas jo aprašymas;
c) sutarties pasirašymo ir įvykdymo data.
2. Užsakovo(ų) pažyma (-os), kuriose nurodyta sutarties objektas, suteiktų darbų datos, vertės, darbų gavėjai, o jos (jų) nesant – statybos užbaigimo aktas (-ai) ar kitas (-i) lygiavertis (-čiai) dokumentas (-ai).

	Tiekėjas arba bent vienas tiekėjų grupės narys, jeigu pasiūlymą teikia ūkio subjektų grupė, arba ūkio subjektas, kurio pajėgumais remiasi tiekėjas, pagal jų prisiimamus įsipareigojimus pirkimo sutarčiai vykdyti.
 
Tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys pirkimo sutarties dalį.
 
Tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais. Tačiau tokiu atveju bus vertinami` būtent konkretaus tiekėjo, dalyvaujančio viešajame pirkime, atlikti darbai, jų apimtis, o ne visas vykdytos sutarties objektas.


	2.2.
	Bendros metinės pajamos iš veiklos, su kuria susijęs atliekamas pirkimas, kiekvienais paskutiniais 2 finansiniais metais, o jei ūkio subjektas įregistruotas vėliau ar veiklą atitinkamoje srityje pradėjo vėliau – nuo ūkio subjekto įregistravimo ar veiklos su pirkimu susijusioje srityje pradžios, yra ne mažesnės nei 0,5 mln. Eur.

Laikoma, kad su atliekamu pirkimu susijusi veikla, iš kurių gautas pajamas tiekėjai turi pateikti duomenis yra: inžinierinių tinklų statybos darbai . 
	Pateikiama atitinkamo laikotarpio ūkio subjekto vadovo ir ūkio subjekto vyriausiojo buhalterio (buhalterio) arba kito asmens, galinčio tvarkyti ūkio subjekto buhalterinę apskaitą pagal teisės aktus, pasirašyta pažyma apie gautas metines pajamas iš kvalifikaciniame reikalavime nurodytos veiklos arba atitinkamos banko pažymos.    
	Tiekėjas, visi tiekėjų grupės nariai, jeigu pasiūlymą teikia ūkio subjektų grupė (pajėgumai sumuojami), ir kiti ūkio subjektai, kuriais remiasi tiekėjas, kartu.  Tiekėjas ir ūkio subjektai, kurių pajėgumais remiasi tiekėjas pagrindžiant atitikimą šiam kvalifikaciniam reikalavimui, privalo prisiimti solidarią atsakomybę už pirkimo sutarties įvykdymą (pateikiamas dokumentas (sutartis ar kt.), įrodantis solidarios atsakomybės prisiėmimą pirkimo laimėjimo atveju). 

	2.3.
	Tiekėjas Pirkimo sutarties vykdymui privalo paskirti specialistus, kurių kvalifikacija atitinka 2.3.1 – 2.3.5 punktuose nurodytus reikalavimus:


	2.3.1.
	Tiekėjas turi turėti bent 1 (vieną) specialistą, turintį teisę Lietuvos Respublikoje eiti neypatingojo statinio
projekto vadovo pareigas 
Statinių grupėje: inžineriniai tinklai (vandentiekio ir nuotekų šalinimo);

ir kuris per paskutinius 3 (tris) metus iki pasiūlymo pateikimo termino pabaigos turi darbo patirtį, sėkmingai įvykdžius (išduotas statybos leidimo dokumentas) projekto vadovo funkcijas bent viename statybų projekte: kurio objektas –  ne mažiau kaip 1 km vandentiekio ir/ar nuotekų tinklų  statybos darbai.

	1. Tiekėjo patvirtintas specialistų (-o), kurie (-is) bus atsakingi (-as) už pirkimo sutarties vykdymą, sąrašas (Pirkimo dokumentų 3.1 priedas), kuriame nurodomi specialisto vardas, pavardė, teisiniai ryšiai su tiekėju, atitiktį reikalavimui įrodančių dokumentų pavadinimai ir Nr. (kvalifikacijos atestato arba teisės pripažinimo dokumento Nr.).
2. Siūlomo specialisto (2.3.1 ir 2.3.2 p.) laisvos formos įvykdytų projektų sąrašas, kuriame turi būti nurodyta informacija apie vykdytus projektus – trumpas aprašymas, projektų datos (pradžia/pabaiga), pareigos/funkcijos projektuose, statybos darbų rūšis, užsakovas ir jo kontaktiniai asmenys (vardas, pavardė, pareigos, tel. nr., el. paštas); statybą leidžiantis dokumentas (2.3.1 p.), statybos užbaigimo dokumentas (2.3.2 p.) arba užsakovo patvirtinimas apie tinkamai suteiktas paslaugas ar kitas (-i) lygiavertis (-čiai) dokumentas (-ai).

3. Siūlomo specialisto pasirašyta deklaracija, kurioje jis įsipareigoja vykdyti pirkimo sutartį (tais atvejais, kai specialistas pasiūlymo pateikimo metu nėra Tiekėjo darbuotojas).
4. Lietuvos Respublikos ir trečiųjų šalių piliečiams ir kitiems fiziniams asmenims (išskyrus užsienio šalies specialistus*) SSVA (iki 2022-04-30 SPSC) išduoti kvalifikacijos atestatai ar užsienio šalies specialistams* išduoti teisės pripažinimo dokumentai, arba užsienio šalies specialistams* išduoti dokumentai, patvirtinantys turimą kvalifikaciją kilmės šalyje, arba nuorodos į nacionalines duomenų bazes bet kurioje valstybėje narėje, prie kurių pirkimo vykdytojas turės galimybę tiesiogiai ir neatlygintinai prisijungęs susipažinti su reikalaujamais dokumentais ir (ar) informacija.


Perkantysis subjektas informaciją apie Lietuvoje išduotus kvalifikacijos dokumentus pasitikrina SSVA registruose https://www.ssva.lt/cms/registrai.

Jeigu dėl sistemos techninių trikdžių Perkantysis subjektas neturės galimybės patikrinti neatlygintinai prieinamų duomenų apie Tiekėją, ji turės teisę prašyti Tiekėjo pateikti nustatyta tvarka išduotą dokumentą, patvirtinantį atitiktį šiam reikalavimui. 
 

	1) jeigu pasiūlymą teikia ūkio subjektų grupė – reikalavimą turi atitikti ūkio subjektų grupės nario (-ių) specialistai, atsižvelgiant į jų prisiimamus įsipareigojimus pirkimo sutarčiai vykdyti;
2) tiekėjas gali remtis kitų ūkio subjektų pajėgumais tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimų pajėgumų;
3) subtiekėjai – jei tiekėjas (jo pasitelkiami specialistai) pats atitinka nustatytą reikalavimą, tačiau ketina pasitelkti subtiekėjus (jo specialistus), subtiekėjų specialistai privalo atitikti nustatytus reikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos.

	2.3.2.
	Tiekėjas turi turėti bent 1 (vieną) specialistą, turintį teisę Lietuvos Respublikoje eiti neypatingojo statinio
statybos vadovo pareigas 
Statinių grupėje: inžineriniai tinklai (vandentiekio ir nuotekų šalinimo);

ir kuris per paskutinius 3 (tris) metus iki pasiūlymo pateikimo termino pabaigos turi darbo patirtį, sėkmingai įvykdžius (išduotas statybos užbaigimo dokumentas) statybos darbų vadovo funkcijas bent viename statybų projekte: kurio objektas –  ne mažiau kaip 1 km vandentiekio ir/ar nuotekų tinklų  statybos darbai.
	
	

	2.3.3.
	Tiekėjas pirkimo sutarties vykdymui turi paskirti ne mažiau kaip 1 (vieną) specialistą, kuriam suteikta teisė eiti neypatingojo statinio specialiųjų statybos darbų vadovo pareigas:

Statiniai: inžineriniai tinklai
(vandentiekio ir nuotekų šalinimo).

Darbų sritys: vandentiekio ir nuotekų šalinimo tinklų tiesimas; betranšėjis inžinerinių tinklų tiesimas.



	
	

	2.3.4.
	Tiekėjas pirkimo sutarties vykdymui turi paskirti ne mažiau kaip 1 (vieną) specialistą, turintį teisę atlikti:
a)  geodezijos darbus;
b) kartografijos darbus.

Tas pats asmuo gali būti siūlomas abejoms pozicijoms, jeigu jis atitinka keliamus reikalavimus.
	Kvalifikacijos pažymėjimą (-us, kuris (-ie) patvirtina, kad siūlomas (-i) specialistas (-ai) turi teisę atlikti geodezijos ir kartografijos darbus.
	

	2.3.5.
	Tiekėjas pirkimo sutarties vykdymui turi paskirti ne mažiau kaip 1 (vieną) specialistą turintį teisę dirbti ne geležinkelio įmonių darbuotojų saugaus elgesio geležinkelio kelių ir jų įrenginių apsaugos zonose.
	Pažymėjimą, kuris patvirtina, kad siūlomas specialistas yra apmokytas saugaus elgesio geležinkelyje ir gali dirbti tokiose teritorijose.
	




1. Užsienio šalies tiekėjai – Europos Sąjungos valstybės narių, Šveicarijos Konfederacijos arba valstybių, pasirašiusių Europos ekonominės erdvės sutartį, juridiniai asmenys, kitos užsienio organizacijos ir jų padaliniai – turi teisę būti neypatingojo statinio statybos rangovu Lietuvos Respublikos teritorijoje, pripažinus jų kilmės valstybėje turimą teisę užsiimti analogiškų statinių statybos veikla.
Užsienio šalies tiekėjai turi pareigą kreiptis į SSVA ir gauti teisės pripažinimo dokumentą. Pirkimo vykdytojas, siekdamas įsitikinti, kad galimas laimėtojas yra atsakingas, rūpestingas ir sąžiningas, gali pareikalauti pateikti SSVA pateiktą prašymą (su gavimo (registracijos) žyma) išduoti teisės pripažinimo dokumentą.
Užsienio šalies tiekėjai turi siekti teisės pripažinimo dokumentą gauti per įmanomai trumpiausią laiką, t. y., iš anksto parengti ir operatyviai pateikti SSVA visus reikiamus dokumentus, esant poreikiui juos nedelsiant tikslinti, aktyviai bendradarbiauti.
2. Užsienio šalies specialistai – Europos Sąjungos valstybės narių, Šveicarijos Konfederacijos arba valstybių, pasirašiusių Europos ekonominės erdvės sutartį, piliečiai ir kiti fiziniai asmenys, kurie naudojasi Europos Sąjungos teisės aktuose jiems suteiktomis judėjimo valstybėse narėse teisėmis - turi teisę eiti neypatingųjų statinių: projekto vadovo, statybos vadovo, specialiųjų statybos vadovo pareigas pripažinus jų kilmės valstybėje turimą teisę eiti analogiškų statinių statybos vadovo pareigas.
Užsienio šalies specialisto* turimos kvalifikacijos patvirtinimo dokumentai Lietuvoje gali būti išduoti ir po pasiūlymų pateikimo datos, tačiau pačią teisę specialistas kilmės šalyje turi būti įgijęs iki pasiūlymų pateikimo termino pabaigos.
Pripažinimo dokumentai turi būti gauti iki pirkimo sutarties pasirašymo. Pirkimo vykdytojas informaciją apie Lietuvoje išduotus kvalifikacijos dokumentus pasitikrina SSVA registruose https://www.ssva.lt/cms/registrai.
Užsienio šalies specialistai turi pareigą kreiptis į SSVA ir gauti teisės pripažinimo dokumentą. Pirkimo vykdytojas, siekdamas įsitikinti, kad galimas laimėtojas yra atsakingas, rūpestingas ir sąžiningas, gali pareikalauti pateikti SSVA pateiktą prašymą (su gavimo (registracijos) žyma) išduoti teisės pripažinimo dokumentą.
Užsienio šalies specialistai turi siekti teisės pripažinimo dokumentą gauti per įmanomai trumpiausią laiką, t. y., iš anksto parengti ir operatyviai pateikti SSVA visus reikiamus dokumentus, esant poreikiui juos nedelsiant tikslinti, aktyviai bendradarbiauti.

3. Jei kvalifikacijos dokumente yra nurodyta visa reikalaujama statinių grupė (neišskirti / nenurodyti pogrupiai) arba nurodytas konkretus pogrupis, atitinkantis nurodytą kvalifikacijos reikalavime, – tokie kvalifikacijos dokumentai yra tinkami.
	
3. Aplinkos apsaugos vadybos priemonės 
2 lentelė
	Eil. Nr.
	Reikalavimas dėl aplinkos apsaugos vadybos sistemos standartų laikymosi.
	Atitiktį reikalavimui įrodantys dokumentai
	Subjektas, kuris turi atitikti reikalavimą


	3.1.
	Perkamiems darbams tiekėjas taiko Europos Sąjungos aplinkos apsaugos vadybos ir audito sistemą (angl. Eco–Management and Audit Scheme, EMAS) arba kitas aplinkos apsaugos vadybos sistemas, pripažįstamas pagal 2009 m. lapkričio 25 d. Europos Parlamento ir Tarybos reglamento (EB) Nr. 1221/2009 dėl organizacijų savanoriškojo Bendrijos aplinkosaugos vadybos ir audito sistemos (EMAS) taikymo, panaikinančio Reglamentą (EB) Nr. 761/2001 ir Komisijos sprendimus 2001/681/EB bei 2006/193/EB (OL 2009 L 342, p. 1), 45 straipsnį, arba kitus aplinkos apsaugos vadybos standartus, pagrįstus atitinkamais Europos arba tarptautiniais standartais, kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba atitinkamus Europos ar tarptautinius sertifikavimo standartus.
	Nepriklausomos įstaigos išduoto galiojančio sertifikato, patvirtinančio, kad tiekėjas laikosi reikalaujamos aplinkos apsaugos vadybos sistemos standartų, skaitmeninė kopija.

Perkantysis subjektas pripažįsta lygiaverčius sertifikatus, išduotus kitose valstybėse narėse įsteigtų Pateikiami nepriklausomų įstaigų. Taip pat priima ir kitus lygiaverčius aplinkosaugos vadybos priemonių įrodymus, jeigu tiekėjas įrodo, kad dėl nuo jo nepriklausančių objektyvių priežasčių jis negali pateikti sertifikatų per nustatytą laiką.


	Jeigu pasiūlymą teikia tiekėjas, kuris nesiremia kitų ūkio subjektų pajėgumais, šį reikalavimą turi atitikti pats tiekėjas.
 
Jeigu pasiūlymą teikia ūkio subjektų grupė, reikalavimą turi atitikti tas (-ie) ūkio subjektų grupės narys (-iai), kuris (-ie) bus laikomi statybos rangovu.
 
Jeigu pasiūlymą teikia tiekėjas ir paslaugų teikimui pasitelkia subtiekėją (-us), reikalavimą turi atitikti ir subtiekėjas, jeigu subtiekėjas bus laikomas statybos rangovu.
 
Jeigu tiekėjo pateiktame aplinkos apsaugos vadybos standarte yra aptartas subtiekėjų ar ūkio subjektų, kurių pajėgumais remiamasi, valdymas ir jame nurodyta, kad tiekėjas prisiima įsipareigojimus už subtiekėją ar ūkio subjektą, kurio pajėgumais remiasi, tokiu atveju pakanka tik tiekėjo atitikimo reikalavimui.


	3.2.
	Tiekėjas perkamiems statybos darbams (darbų srityje: vandentiekio ir nuotekų šalinimo tinklų tiesimas) taiko kokybės vadybos sistemos reikalavimus pagal standartą LST EN ISO 9001 arba lygiavertį standartą.

	Pateikiami nepriklausomų įstaigų pavieniam dalyviui / jungtinės veiklos partneriui išduoti sertifikatai arba lygiaverčiai dokumentai, patvirtinantys, kad dalyvio kokybės vadybos sistema atitinka ISO 9001 arba lygiavertį standartą. Perkantysis subjektas taip pat priims kitus dalyvių lygiaverčių kokybės vadybos užtikrinimo priemonių įrodymus, patvirtinančius, kad jo siūlomos kokybės vadybos užtikrinimo priemonės atitinka reikalaujamus kokybės vadybos užtikrinimo standartus.
Pateikiamos skaitmeninės dokumentų kopijos.
	

	3.3.
	Tiekėjas perkamiems statybos darbams (darbų srityje: vandentiekio ir nuotekų šalinimo tinklų tiesimas) taiko profesinės sveikatos ir darbo saugos vadybos sistemos reikalavimus pagal standartą LST EN ISO 45001 arba lygiavertį standartą.

	Pateikiami nepriklausomų įstaigų pavieniam dalyviui / jungtinės veiklos partneriui išduoti sertifikatai arba lygiaverčiai dokumentai, patvirtinantys, kad dalyvio profesinės sveikatos ir darbo saugos sistema atitinka ISO 45001 arba lygiavertį standartą. Perkantysis subjektas taip pat priims kitus dalyvių lygiaverčių kokybės vadybos užtikrinimo priemonių įrodymus, patvirtinančius, kad jo siūlomos kokybės vadybos užtikrinimo priemonės atitinka reikalaujamus kokybės vadybos užtikrinimo standartus.
Pateikiamos skaitmeninės dokumentų kopijos.

